**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: +36 70 489-4671**

***K I V O N A T***

Hajdúszoboszló Város Önkormányzata Képviselő-testületének 2023. július 13-án tartott rendkívüli nyilvános ülésének jegyzőkönyvéből

**(Előterjesztés napirendre vétele)**

**258/2023. (VII. 13.) Képviselő-testületi határozat**

„Hajdúszoboszló Város Önkormányzatának Képviselő-testülete „Előterjesztés a Kovács Máté Városi Művelődési Központ és Könyvtár magasabb vezetői álláshely pályázatának kiírásáról” előterjesztést 4. sorszámmal napirendre veszi.

Határidő: azonnal

Felelős: polgármester”

**(Napirend.)**

**259/2023. (VII. 13.) Képviselő-testületi határozat**

„Hajdúszoboszló Város Önkormányzatának Képviselő-testülete az alábbi napirendet fogadja el:

**NYÍLT ÜLÉS JAVASOLT NAPIRENDJE:**

1. Előterjesztés a 6190. hrsz-ú ingatlan megvásárlására.

Előterjesztő: dr. Morvai Gábor jegyző

1. Előterjesztés a Rákóczi u. 70. szám alatt megépült bölcsőde tűzfal és kerítés építésével kapcsolatosan.

Előterjesztő: Szilágyiné Pál Gyöngyi irodavezető

1. Tájékoztatás földgáz és villamos energia közbeszerzés eredményéről.

Előterjesztő: Szilágyiné Pál Gyöngyi irodavezető

1. Előterjesztés a Kovács Máté Városi Művelődési Központ és Könyvtár magasabb vezetői álláshely pályázatának kiírásáról.

Előterjesztő: dr. Morvai Gábor jegyző

Határidő: azonnal

Felelős: polgármester”

**(Előterjesztés a 6190. hrsz-ú ingatlan megvásárlására.)**

**260/2023. (VII. 13.) Képviselő-testületi határozat**

„Hajdúszoboszló Város Önkormányzata Képviselő-testülete a Pénzügyi és Gazdasági Bizottság véleményére is figyelemmel megtárgyalta a 6190 hrsz.-ú ingatlan megvásárlásának kérdését, és úgy határoz, hogy

1) Az Önkormányzat településfejlesztési megfontolásból, a fent nevezett ingatlant meg kívánja vásárolni.

2) Felhatalmazza a polgármestert, hogy 39.500.000.-Ft összegű vételi ajánlatot tegyen az ingatlan tulajdonosának.

3) A vételi ajánlat elfogadása esetén a vételár forrása a 2023. évi iparűzési adó többletbevétele.

4) Felhatalmazza a polgármestert, hogy a vételi ajánlat elfogadása esetén az ingatlan tulajdonosával az adásvételi szerződést megkösse.

Határidő: 2023. augusztus 31.

Végrehajtásért felelős: Czeglédi Gyula polgármester”

**(Előterjesztés a Rákóczi u. 70. szám alatt megépült bölcsőde tűzfal és kerítés építésével kapcsolatosan.)**

**261/2023. (VII. 13.) Képviselő-testületi határozat**

„Hajdúszoboszló Város Önkormányzatának Képviselő-testülete támogatja a Rákóczi u. 70. szám alatt lévő új bölcsődei tagintézmény homlokzatának átalakítását, tűzfal kialakítását, melyhez szükséges forrást, bruttó 3.220.182,-Ft mértékben a 2023. évi tartalékkeret terhére biztosítja.

Hajdúszoboszló Város Önkormányzatának Képviselő-testülete támogatja a Rákóczi u. 70. szám alatt lévő új bölcsődei tagintézmény udvarán a szomszéd felőli oldalon kerítés építését, melyhez szükséges forrást, bruttó 3.183.229,-Ft mértékben a 2023. évi tartalékkeret terhére biztosítja.

Hajdúszoboszló Város Önkormányzatának Képviselő-testülete a Hajdúszoboszlói Városgazdálkodási Nonprofit Zrt.-t bízza meg fenti munkálatok elvégzésével.

Felelős: Polgármester

Jegyző

Határidő: azonnal”

**(Tájékoztatás földgáz és villamos energia közbeszerzés eredményéről.)**

**262/2023. (VII. 13.) Képviselő-testületi határozat**

„Hajdúszoboszló Város Önkormányzatának Képviselő-testülete elfogadja az energia közbeszerzés eredményéről szóló tájékoztatást.

Felelős: Polgármester

Jegyző

Határidő: Folyamatos”

**(Előterjesztés a Kovács Máté Városi Művelődési Központ és Könyvtár magasabb vezetői álláshely pályázatának kiírásáról**.)

**263/2023. (VII. 13.) Képviselő-testületi határozat**

„Hajdúszoboszló Város Önkormányzatának Képviselő-testülete 2023.08.31. hatállyal, közös megegyezéssel megszünteti a Kovács Máté Városi Művelődési Központ igazgatója Dr. Sós Csaba magasabb vezetői megbízását. Felkéri Czeglédi Gyula Polgármestert a magasabb vezetői megbízás megszűnésével kapcsolatos intézkedések megtételére.

Felelős: intézményvezető, jegyző

Határidő: 2023.07.13.”

A képviselő-testület a 2. számú határozati javaslatot 10 igen szavazat mellett (Czeglédi Gyula, Harsányi István, Jónás Kálmán, Kanizsay György Béla, Kocsis Róbert, dr. Kovács Gergely, Majoros Petronella, Marosi György Csongor, Máté Lajos, Mester József), tartózkodás és ellenszavazat nélkül támogatta (a döntéshozatalban 10 fő vett részt) és a következő határozatot hozta:

**264/2023. (VII. 13.) Képviselő-testületi határozat**

„Hajdúszoboszló Város Képviselő-testülete a 39/2020. (X. 30.) EMMI rendelet bekezdései figyelembevételével pályázatot ír ki a Kovács Máté Városi Művelődési Központ és Könyvtár igazgatói álláshelyére az alábbiak szerint:

**„Pályázatot meghirdető és munkáltató megnevezése:**

Hajdúszoboszló Város Önkormányzatának Képviselő-testülete

4200 Hajdúszoboszló, Hősök tere 1. sz.

**A munkaviszony időtartama:** határozatlan idejű jogviszony

**Foglalkoztatás jellege:**  teljes munkaidő, heti 40 óra

**Meghirdetett munkakör:** Kovács Máté Városi Művelődési Központ és Könyvtár igazgató munkaköre

**Munkavégzés helye:** 4200 Hajdúszoboszló, Szilfákalja 2. sz.

**Beosztás:**  magasabb vezető

**A munkakörbe tartozó lényeges feladatok:**

Az igazgató feladata és felelőssége az intézmény szakszerű, jogszerű és hatékony működésének biztosítása, versenyképességének növelése, szakmai munkájának irányítása, képviselete, költségvetésének betartása, az intézmény alkalmazottai felett a munkáltatói jogkörök gyakorlása. Az igazgató a magasabb vezetői megbízás keretében végzi a jogszabályban meghatározottak szerinti, és az intézmény alapító okiratában foglalt feladatok ellátásának koordinálását, irányítását, ellenőrzését, az intézmény törvényes működésének biztosítását.

**A magasabb vezetői megbízás időtartama:**  5 év

**A megbízás kezdő napja:**  2023.11.01.

**A megbízás megszűnésének időpontja:** 2028.10.31.

**A munkáltatóval, állással kapcsolatos egyéb lényeges információ:**

Az intézményvezetőre a munka törvénykönyvéről szóló 2012. évi I. törvény vezető munkavállalókra vonatkozó rendelkezéseit kell alkalmazni, jogviszonya munkaviszony. A fenntartó az intézményvezetőt megbízásának lejártát követően abban az esetben foglalkoztatja tovább, ha a vezetői megbízás kezdetekor az intézményben munkaviszonyban áll.

**Képesítési és egyéb feltételek:**

A 39/2020. (X. 30.) EMMI rendelet 1. sz. melléklete figyelembe vételével

* felsőfokú végzettség és közművelődési szakképzettség vagy nem szakirányú felsőfokú végzettség és felsőfokú szakirányú szakképesítés,
* végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben legalább ötéves szakmai gyakorlatot szerzett,
* kiemelkedő szakmai vagy szakirányú tudományos tevékenységet végez,
* cselekvőképesség, munkaköre ellátásához szükséges magyar nyelvtudás és büntetlen előélet,

**Előnyt jelent:**

* + a pályázottal azonos típusú intézményben szerzett vezetői tapasztalat,
  + KER szerinti B2 szintet elérő idegennyelv-ismeret,
  + államháztartási és vezetési ismereteket nyújtó, legalább 120 órás képzés igazolt elvégzése,
  + jártasság a közművelődés minőségirányítása területén,
  + a helyismeret, a helyi kötődés, illetve az erre irányuló szándék.

**Juttatások, bérezés:**

A munkabér megállapítására a Munka Törvénykönyvéről szóló 2012. évi I. törvény előírásait kell megfelelően alkalmazni. Kérjük a pályázatban a bérigény megjelölését.

**A pályázat benyújtásának formája:** írásban, zárt borítékban

**A pályázat részeként benyújtandó iratok, igazolások:**

* vezetői program, helyzetelemzésre épülő fejlesztési elképzelések,
* részletes szakmai önéletrajzot,
* képesítést igazoló hiteles oklevélmásolatot,
* büntetlen előéletet igazoló 3 hónapnál nem régebbi erkölcsi bizonyítványt,
* az előírt szakmai gyakorlat meglétének hitelt érdemlő igazolása,
* a kiemelkedő közművelődési tevékenységet igazoló dokumentumok vagy publikációk másolata,
* a pályázó nyilatkozatát arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* nyilatkozat arról, hogy az állás elnyerése esetén eleget tesz vagyonnyilatkozat-tétlei kötelezettségének,
* az államháztartási és vezetési ismereteket nyújtó, legalább 120 órás képzés elvégzését igazoló tanúsítvány hitelesített másolata, vagy írásbeli nyilatkozat arra vonatkozóan, hogy annak megszerzését vállalja a vezetői megbízásától számított 2 éven belül, mentesül a képzés elvégzésének kötelezettsége alól, aki jogász vagy közgazdász szakképzettséggel rendelkezik, vagy a képzést az intézményvezetői munkakör betöltését megelőzően elvégezte, és azt okirattal igazolja.

**A pályázat benyújtásának határideje:**

2023. augusztus 31.

**A pályázat benyújtásának helye és módja:**

A pályázatot 1 eredeti példányban Hajdúszoboszló Polgármesteri Hivatal (Dr. Morvai Gábor jegyző 4200 Hajdúszoboszló, Hősök tere 1. sz.) címezve, zárt borítékban kell benyújtani. A borítékon kérjük feltüntetni: "Pályázat a Kovács Máté Városi Művelődési Központ és Könyvtár magasabb vezetői álláshelyére".

**A pályázat elbírálásának módja, rendje:**

A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel.

A határidőn túl beadott pályázatokat érvénytelennek minősítjük.

**A pályázat elbírálásának határideje:**

A pályázatot - a 39/2020. (X. 30.) EMMI rendeletben előírt bizottsági véleményezés után - a véleményezési határidő lejártát követő első rendes ülésén bírálja el a Képviselő-testület.

**A pályázati kiírás közzétételének helye:**

A www.hajduszoboszlo.eu illetve a www.szoboszlokultura.hu honlapokon.

A közzététel napjának a fenntartó honlapján való megjelenést kell tekinteni.

A pályázati kiírással kapcsolatosan további információt dr. Morvai Gábor nyújt a 06704894635-ös telefonszámon.

Felelős: intézményvezető, jegyző

Határidő: 2023.07.13.”

**265/2023. (VII. 13.) Képviselő-testületi határozat**

„Hajdúszoboszló Város Képviselő-testülete a munkáltatói jogkör gyakorlójaként a pályázati eljárásban való közreműködésre a kulturális intézmény alapfeladatait érintően szakértelemmel rendelkező tagokból álló bizottságot által hoz létre. A bizottság tagjai közzé a fenntartó képviselőjeként Majoros Petronella alpolgármestert és Mester József bizottsági elnököt delegálja.

Felkéri Czeglédi Gyula Polgármestert a bizottság létrehozásával kapcsolatos intézkedések megtételére, ide értve a 39/2020. (X. 30.) EMMI rendelet 6. § (1) bekezdés c) pontjának megfelelő bizottsági tag felkérését is.

Felelős: intézményvezető, jegyző

Határidő: 2023.07.13.”

**266/2023. (VII. 13.) Képviselő-testületi határozat**

„Hajdúszoboszló Város Képviselő-testülete a 39/2020.(X.30.) EMMI rendelet 5. § (9) bekezdésére figyelemmel 2023.09.01-től 2023.10.31-ig a Kovács Máté Városi Művelődési Központ és Könyvtár magasabb vezetői feladatainak ellátásával az intézmény jelenlegi magasabb vezető helyettesét bízza meg.

Felkéri Czeglédi Gyula Polgármestert a megbízással kapcsolatos intézkedések megtételére.

Felelős: intézményvezető, jegyző

Határidő: 2023.07.13.”

K.m.f.

***Czeglédi Gyula sk. dr. Morvai Gábor sk.***

***polgármester jegyző***

A kivonat hiteléül:

Hajdúszoboszló, 2023. 07. 13.

*Molnár Viktória leíró*